Mar 24,2016
ఏఐలో ప్రయివేటుకు సలాం!
న్యూఢిల్లీ : ప్రభుత్వ రంగంలోని విమానయాన సంస్థ 'ఎయిర్‌ ఇండియా' (ఏఐ)లో 49 శాతం వాటా విక్రయంపై సాధ్యాసాధ్యాలను ప్రభుత్వం పరిశీలిస్తోంది. ఇందుకోసం ఆర్థిక, పౌర విమానయాన మంత్రిత్వ శాఖల నుంచి నాలుగురైదుగురు సభ్యులతో ప్యానెల్‌ను ఏర్పాటు చేసే పనిలో ఉందని 'న్యూరైస్‌ ఫైనాన్సీయల్‌ న్యూస్‌ ఎజెన్సీ' ఒక్క కథనం వెల్లడించింది. ఈ అంశాన్ని తమకు ఒక్క అధికారి వెల్లడించారని సంస్థ పేర్కొంది. వచ్చే ఆర్థిక సంవత్సరంలో ప్రభుత్వం రంగ సంస్థల్లో చేపట్టనున్న డిజిన్వెస్ట్‌మెంట్‌ నేపథ్యంలో ఎయిర్‌ ఇండియాను కూడా ఈ జాబితాలోకి తీసుకోనుట్లుగా తెలుస్తోంది. ఇండియన్‌ ఎయిర్‌లైన్స్‌ ప్రస్తుతం దేశంలోని విమానయాన సంస్థల్లో మార్కెట్‌ వాటా పరంగా మూడో స్థానంలో ఉంది.రానున్న 2019 నుంచి ఎయిర్‌ ఇండియా నికర లాభాల్లోకి రానుందని విమానయాన మంత్రిత్వశాఖ సెక్రటరీ రాజీవ్‌ నయన్‌ చౌబే గత వారమే పేర్కొన్న సంగతి తెలిసిందే. ప్రస్తుతం ఈ కంపెనీ నిర్వహణ లాభాల్లో కొనసాగుతుందన్నారు. గత పదేళ్ల తర్వాత తొలిసారి క్రితం డిసెంబర్‌ నుంచి నిర్వహణలోకి లాభాల్లోకి వచ్చిందన్నారు. వాస్తవానికి 2020 నాటికి సంస్థను లాభాల్లో పెట్టాలని నిర్దేశించుకున్నప్పటికీ, ఏడాదిన్నర ముందుగానే ఈ లక్ష్యాన్ని చేరే అవకాశాలు మెండుగా కనబడుతున్నట్లు వివరించారు.
మీ స్నేహితులకు రికమెండ్ చెయ్యండి